gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3634, del 26-11-1999 (1999/9769)

Informació pública del projecte d'estudi de detall a l'avinguda del Repartiment, 4.
-----------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9769


Organisme emissor
:   Ajuntament de Dénia

Tipus de document
:   Anunci

Informació pública del projecte d'estudi de detall a l'avinguda del Repartiment, 4. [1999/S9769]
  
Miguel Sánchez Sánchez ha presentat en aquest ajuntament el projecte d'estudi de detall a l'avinguda del Repartiment, 4, redactat per l'arquitecte Josep Ivars Pérez, número d'expedient 3211.17/1999.
  
Amb aquesta data, aquesta Alcaldia ha resolt convocar el període d'informació pública, que tindrà efecte suspensiu de llicències, d'acord amb el que estableix l'article 57 de la Llei Valenciana 6/1994, de 15 de novembre, Reguladora de l'Activitat Urbanística.
  
Per tant, i en compliment del que disposa l'article 46 de l'esmentada llei, i 173 del Reglament de Planejament de la Comunitat Valenciana, aprovat per Decret 201/1998, de 15 de desembre, per la present s'exposa el projecte al públic durant el termini de 20 dies comptadors des de l'endemà de la publicació d'aquest anunci en el Diari Oficial de la Generalitat Valenciana, perquè puga ser examinat en les dependències municipals d'Urbanisme, i formular les al·legacions que es consideren oportunes.
  
Així mateix, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci se cita els propietaris afectats que siguen desconeguts o dels quals s'ignore el lloc de la notificació, perquè durant el termini assenyalat hi puguen formular les al·legacions que estimen pertinents.
Diari Oficial de la Generalitat Valenciana


Sumari del DOGV 3568, del 25-08-1999 (1999/7163)

Edicte pel qual es notifica la sentència dictada en el rotlle 1.007/1998.
-------------------------------------------------------------------------

### Dades del document

Número de DOGV
:   3568

Data del DOGV
:   25-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/7163


Organisme emissor
:   Audiència Provincial de València

Tipus de document
:   Anunci

Edicte pel qual es notifica la sentència dictada en el rotlle 1.007/1998. [1999/X7163]
  
El senyor Román Rodríguez de Albaladejo, secretari judicial de la Secció Novena de l'Audiència Provincial de València, mitjançant el present faig saber:
  
Que en virtut d'allò acordat per resolució del dia de la data, recaiguda en el Rotlle d'Apel·lació número 1.007/1998, dimanant del Judici de Menor Quantia número 63/1997, del Jutjat de Primera Instància número 15 de València, s'ha acordat notificar a l'apel·lat incomparegut en aquesta alçada que es dirà al final, la sentència dictada en el meritat rotlle, l'encapçalament i la decisió del qual són com segueix:
  
"Encapçalament:
  
A la ciutat de València, el vint-i-u de juliol de mil nou-cents noranta-nou. Vistos per la Secció Novena de l'Audiència Provincial de València, sent ponent la senyora Mª Antonia Gaitón Redondo, el present rotlle d'apel·lació número 1.007/1998, dimanant de les actuacions de Judici de Menor Quantia, promogudes davant del Jutjat de Primera Instància número 15 de València, sota el número 63/1997, entre parts; d'una, com a demandats-apel·lants el senyor Juan José Sanchis Cuñat i la senyora Amparo Almiñana Cremades, representats per la procuradora dels Tribunals senyora Begoña Cabrera Sebastián, i d'altra com a demandant-apel·lat el senyor Fernando Álvarez Ossorio Sebastián, i com a demandat-apel·lat Cítricos Valldigna, SL, incompareguts en l'alçada, sobre reclamació de quantitat, en virtut del recurs d'apel·lació interposat pels demandats abans esmentats.
  
Decisió:
  
Desestimant els recursos d'apel·lació formulats per la representació processal del senyor Juan José Sanchis Cuñat i Amparo Almiñana Cremades, contra la interlocutòria de 25 de maig de 1998 i contra la sentència de data 2 de setembre de 1998, dictats pel Jutjat de Primera Instància núm. 15 d'aquesta ciutat en actuacions de menor quantia núm. 63/1997, confirmem ambdues resolucions, sense fer expressa imposició de les costes causades en aquesta alçada. Notifiqueu aquesta resolució a les parts ...".
  
I per tal que allò acordat tinga lloc i servesca de notificació a l'apel·lat incomparegut en aquesta alçada Cítricos Valldigna, SL, prèvia fixació d'aquest al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, lliure i expedesc el present.
Diari Oficial de la Generalitat Valenciana


Sumari del DOGV 3493, del 12-05-1999 (1999/3855)

Informació pública de l'alternativa tècnica del Programa per al Desenvolupament de la Unitat d'Execució número A/AI-1de sòl urbanitzable de Benimarfull.
--------------------------------------------------------------------------------------------------------------------------------------------------------

### Dades del document

Número de DOGV
:   3493

Data del DOGV
:   12-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3855


Organisme emissor
:   Ajuntament de Benimarfull

Tipus de document
:   Anunci

Informació pública de l'alternativa tècnica del Programa per al Desenvolupament de la Unitat d'Execució número A/AI-1de sòl urbanitzable de Benimarfull. [1999/M3855]
  
L'Ajuntament en Ple va acordar per unanimitat, en sessió celebrada el dia 25 de març de 1999, sotmetre a informació pública per termini de 20 dies hàbils, comptats des de la publicació de l'edicte en el Diari Oficial de la Generalitat Valenciana, l'alternativa tècnica del Programa per al Desenvolupament de l'Actuació Integrada de la Unitat d'Execució número A/AI-1de sòl urbanitzable de Benimarfull, presentada pel senyor Francisco Blasco Cebriá.
  
La present informació pública té caràcter de simultani concurs públic per a la selecció de l'urbanitzador, i es podran presentar durant l'indicat termini al·legacions i alternatives tècniques en competència.
  
En els cinc dies hàbils següents al venciment del termini anterior, els interessats podran presentar les proposicions juridicoeconòmiques que consideren convenients en el Registre General de l'Ajuntament. L'acte d'obertura de pliques se celebrarà en la següent data hàbil a la conclusió del termini per a presentar-les.
  
Durant els 10 dies següents al de l'obertura de pliques podran ser objecte de consultes i al·legacions totes les actuacions de l'expedient.
  
L'expedient complet estarà exposat al públic durant l'esmentat termini en l'Ajuntament.
  
Tot això d'acord amb el que estableix l'article 46 de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3435, del 16-02-1999 (1999/566)

Rotlle d'apel·lació número 512/1998. Notificació.
-------------------------------------------------

### Dades del document

Número de DOGV
:   3435

Data del DOGV
:   16-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/566


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 512/1998. Notificació. [1999/L566]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat per resolució del dia d'avui, dictada en el rotlle d'apel·lació número 512/98, procedent del judici número 311/97 del Jutjat de Primera Instància número 6 de València, s'ha acordat notificar a l'apel·lat incomparegut en aquesta alçada que es dirà més avall, la sentència dictada en el rotlle esmentat, l'encapçalament i la part dispositiva del qual són com segueix.
  
"Encapçalament
  
La Secció Novena de l'Audiència Provincial de València, sent-ne ponent la senyora María Antonia Gaitón Redondo, ha vist aquest rotlle d'apel·lació número 512/98, procedent de les actuacions del judici verbal promogudes davant el Jutjat de Primera Instància número 6 de València, amb el número 311/97, entre les parts següents: d'una, com a demandat apel·lant, Mapfre, representat pel procurador dels tribunals senyor Roldán García, i d'una altra com a demandant apel·lat que impugna el recurs el senyor Luis García Alhama, i com a demandats apel·lats en situació processal de rebel·lia el senyor Francisco Romero Olmos i Dulcesa, SL sobre reclamació de quantitat, en virtut del recurs d'apel·lació interposat per l'entitat demandada Mapfre.
  
Decisió
  
Estimant el recurs d'apel·lació formulat per la representació processal de l'entitat Mapfre, contra la sentència de data 31 de desembre de 1997, dictada pel Jutjat de Primera Instància i Instrucció número 6 d'aquesta ciutat, en actuacions de judici verbal núm. 311/97, revoquem la resolució esmentada, i en el seu lloc, desestimant la demanda formulada per Luis Guijarro Alhama contra els demandats Francisco Romero Olmos i Dulcesa, SL i l'asseguradora Mapfre, hem d'absoldre i absolem els demandats esmentats de les peticions contra ells contingudes en aquella. Es fa imposició expressa de les costes produïdes en la primera instància a la part actora i no es fa expressa declaració de les produïdes en aquesta alçada.
  
I, sent ferma la present, amb certificació literal d'aquesta mateixa resolució i l'ofici adient, retorneu les actes originals al jutjat de procedència per que conste i se'n faça execució."
  
I, perquè el que s'ha acordat es complisca i valga de notificació als apel·lats incompareguts en aquesta alçada senyor Francisco Romero Olmos i Dulcesa, SL, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3511, del 07-06-1999 (1999/4646)

Notificació sobre declaració d'arrendament històric valencià. Expedient 113/1997.
---------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4646


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació sobre declaració d'arrendament històric valencià. Expedient 113/1997. [1999/4646]
  
Atesa la impossibilitat de notificar de manera personal i directa a Antonio Tudela Martínez l'existència de l'expedient 113/97, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci.
  
Expedient: 113/1997
  
Titular: Francisco Tatay Costa
  
Últims propietaris coneguts: Antonio Tudela Martínez, Santiago Tudela Martínez, Rafael Tudela Martínez, Carlos Tudela Bort, José Vicente Tudela Bort i la mercantil Río Rita, SL.
  
L'expedient fa referència a una finca de 0-32-80 hectàrees, situada en el terme municipal de València, paratge fiscal, parcel·les cadastrals núm. 217 i 221 del polígon 151 d'aquest municipi.
  
L'expedient es troba en les dependències d'aquesta direcció general (Conselleria d'Agricultura, Pesca i Alimentació, carrer d'Amadeu de Savoia, núm. 2, 3ª planta). En virtut del que es disposa en l'article 5.1 del Decret 41/1996, de 5 de març, del Govern Valencià, pel qual es desplega la Llei d'Arrendaments Històrics Valencians, se'ls concedeix un termini de 30 dies perquè Antonio Tudela Martínez puga presentar-se i aportar o proposar la pràctica de totes les proves que considere convenients per a la defensa dels seus interessos.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3451, del 10-03-1999 (1999/1587)

RESOLUCIÓ de 18 de desembre de 1998, de la Universitat Politècnica de València, per la qual nomena la senyora Maria Isabel Alcaina Miranda, professora titular d'escola universitària, de l'àrea de coneixement Enginyeria Química, adscrita al Departament d'Enginyeria Química i Nuclear.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/1587


Organisme emissor
:   Universitat Politècnica de València

Tipus de document
:   Resolució

RESOLUCIÓ de 18 de desembre de 1998, de la Universitat Politècnica de València, per la qual nomena la senyora Maria Isabel Alcaina Miranda, professora titular d'escola universitària, de l'àrea de coneixement Enginyeria Química, adscrita al Departament d'Enginyeria Química i Nuclear. [1999/X1587]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 4 de març de 1998 d'aquesta Universitat, plaça núm. 51/98, codi 1657 (BOE de 30 de març de 1998), i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar la senyora Maria Isabel Alcaina Miranda, amb DNI núm. 03566729, professora titular d'escola universitària, de la Universitat Politècnica de València, de l'àrea de coneixement Enginyeria Química, adscrita al Departament d'Enginyeria Química i Nuclear.
  
València, 18 de desembre de 1998.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3443, del 26-02-1999 (1999/1416)

Informació pública de la documentació pròpia del Pla Parcial i Programa de la Unitat d'Actuació del Sector ADU 19 Lo Rufete al terme municipal de San Miguel de Salinas.
------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1416


Organisme emissor
:   Alea 2002, SL

Tipus de document
:   Anunci

Informació pública de la documentació pròpia del Pla Parcial i Programa de la Unitat d'Actuació del Sector ADU 19 Lo Rufete al terme municipal de San Miguel de Salinas. [1999/M1416]
  
Mitjançant aquest anunci s'anuncia l'obertura d'un període d'informació pública de 20 dies comptats des del següent al de la publicació en el Diari Oficial de la Generalitat Valenciana, de la documentació pròpia del Pla Parcial i Programa de la Unitat d'Execució ADU 19 Lo Rufete, al terme municipal de San Miguel de Salinas (Alacant), que conté: pla parcial d'ordenació urbana, avantprojecte d'urbanització i memòria del programa.
  
La documentació abans dita està a la vista durant el període expressat en la Notaria del senyor Miguel Ángel Robles Pérez, a Torrevieja, carrer del Canonge Torres b 9-1, de dilluns a divendres, de 09.00 a 14.00 hores.
  
Qualsevol persona podrà comparéixer en l'esmentada notaria i obtindre còpia de l'acta de protocol·lització de la documentació que integra el pla parcial i el programa. També podrà presentar-se en l'Ajuntament de San Miguel de Salinas per a examinar l'exemplar dipositat davant l'Ajuntament i formular-hi, si escau, al·legacions i alternatives tècniques. Tot això segons el que disposen els articles 46 i 18 de la Llei 6/1994, del 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3441, del 24-02-1999 (1999/945)

RESOLUCIÓ d’11 de gener de 1999, de la Universitat de València, per la qual nomena, en virtut de concurs, la senyora María Luisa Pelejero Delicado, professora titular d’escola universitària de l’àrea de coneixement d’Economia Financera i Comptabilitat.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/945


Organisme emissor
:   Universitat de València

Tipus de document
:   Resolució

RESOLUCIÓ d'11 de gener de 1999, de la Universitat de València, per la qual nomena, en virtut de concurs, la senyora María Luisa Pelejero Delicado, professora titular d'escola universitària de l'àrea de coneixement d'Economia Financera i Comptabilitat. [1999/S945]
  
D'acord amb la proposta formulada per la Comissió constituïda, per jutjar el concurs convocat per resolució de la Universitat de València de 5 de febrer de 1998 (BOE de 21 de febrer de 1998), per a la provisió de la plaça de professor titular d'escola universitària (concurs número 86/1998), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar la senyora María Luisa Pelejero Delicado, professora titular d'escola universitària en l'àrea de coneixement d'Economia Financera i Comptabilitat adscrita al Departament Comptabilitat.
  
València, 11 de gener de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3462, del 26-03-1999 (1999/2235)

Expedient número 008/1998. Adjudicació del servei de vigilància i seguretat de l'Institut Valencià d'Investigacions Agràries i del Centre de Transferència de Tecnologia Agrària de Moncada (València).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3462

Data del DOGV
:   26-03-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/2235


Organisme emissor
:   Institut Valencià d'Investigacions Agraries

Tipus de document
:   Anunci

Expedient número 008/1998. Adjudicació del servei de vigilància i seguretat de l'Institut Valencià d'Investigacions Agràries i del Centre de Transferència de Tecnologia Agrària de Moncada (València). [1999/M2235]
  
Als efectes prevists en l'article 94 de la Llei de Contractes de les Adminstracions Públiques, l'Institut Valencià d'Investigacions Agràries fa pública la resolució per la qual s'adjudica la contractació de serveis corresponent a:
  
1. Entitat adjudicadora
  
a) Organisme: Institut Valencià d'Investigacions Agràries (IVIA).
  
b) Número d'expedient: 008/1998.
  
2. Objecte del contracte
  
a) Tipus de contracte: serveis.
  
b) Descripció de l'objecte: servei de vigilància i seguretat de l'Institut Valencià d'Investigacions Agràries i del Centre de Transferència de Tecnologia Agrària de Moncada (València).
  
c) Diari oficial y data de publicació de l'anunci de licitació: Diari Oficial de la Generalitat Valenciana número 3.379 del 24 de novembre de 1998.
  
3. Tramitació, procediment y forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 57.154.246 pessetes.
  
5. Adjudicació
  
a) Data: 9 de febrer de 1999.
  
b) Contractista: Levantina de Seguridad, SL.
  
c) Nacionalitat: espanyola.
  
d) Import d'adjudicació: 44.802.719 pessetes.
Diari Oficial de la Generalitat Valenciana


Sumari del DOGV 3517, del 15-06-1999 (1999/5188)

Informació pública del Programa per al Desenvolupament d'Actuació Integrada de la Unitat d'Execució UDE-1, Joanot Martorell, del Pla General de Carcaixent.
-----------------------------------------------------------------------------------------------------------------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5188


Organisme emissor
:   Hort de Senent, SL

Tipus de document
:   Anunci

Informació pública del Programa per al Desenvolupament d'Actuació Integrada de la Unitat d'Execució UDE-1, Joanot Martorell, del Pla General de Carcaixent. [1999/Q5188]
  
Hort de Senent, SL, ha formulat una proposta de programa per al desenvolupament d'actuació integrada (alternativa tècnica), l'àmbit d'actuació de la qual comprén la unitat d'execució UDE-1, Joanot Martorell, del Pla General de Carcaixent. Dita alternativa està composta per:
  
- Avantprojecte d'urbanització.
  
Tot açò a l'empara del que s'estableix en els articles 46 i 48 de la Llei 6/1994, de 15 de novembre, de la Generalitat Valenciana, Reguladora de la Activitat Urbanística.
  
D'acord amb l'article 46.3 de la esmentada llei, se sotmet l'alternativa tècnica de programa a informació pública, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana. La documentació constitutiva de l'esmentada alternativa tècnica, que va ser presentada a l'Ajuntament de Carcaixent el passat 18 de maig de 1999 amb el número 5.891 de registre d'entrada situat a les dependències municipals de la plaça Major, 1, es troba igualment dipositada a:
  
Notaria del senyor Ramón Marín Casanova, carrer de la Baronessa de Santa Bàrbara, 43, entresol. 46993 Carcaixent.
  
Horari: de dilluns a divendres, de 10.00 a 14.00, i dimarts i dijous de 17.00 a 19.30; excepte festius.
  
Qualsevol interessat podrà comparéixer en la dita notaria per tal d'obtenir una còpia de l'acta notarial que protocol·litza l'alternativa tècnica formulada o sol·licitar que se li exhibisca aquesta. Així mateix, qualsevol interessat podrà consultar, també a l'Ajuntament, la documentació dipositada, com també formular, si cal, al·legacions o alternatives tècniques, dins del termini indicat al paràgraf anterior (20 dies hàbils a partir d'aquest anunci en el DOGV).
  
D'altra banda, es fa saber que, durant el període de cinc dies, comptats a partir del venciment del termini anterior, podran presentar-se les proposicions economicofinanceres de les diferents alternatives tècniques que optaren a l'adjudicació del programa.
  
Finalment, es fa públic que el present anunci es publica així mateix als efectes de l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.